Lukács Helga-Erika

*Bimbók a fák hegyén*

kiült a Nap a fák tetejére

rügycsalogató kedvében

életre ébrednek a színek

a cseresznyevirágos édenben

még egy napot kérek belőled

te émelyítő létezés

mindig csak még egyet

szeretni a jelenem

nyíljon szemem pillája

örökké szebb életre

miként fák bimbóznak

tavaszban új keletre.

 *(Marosvásárhely, 2021 április 30.)*

*Pillanat*

az örökkön örökké

néha csak egy pillanat.

tiszavirágéletű szerelemtől bódulat

végtelenben bízol,

mégis számolod a napokat.

van, hogy a pillanat

örökkévaló,

s van, hogy a megfelelő pillanat

sosem jön el.

de olykor...

sem a megfelelő.

sem a pillanat.

 *(Marosvásárhely, 2020 augusztus 24.)*